- ดูซิวาดอะไร - มันคือ...
กวางเรนเดียร์กำลังเหาะ กับตุ๊กตาหิมะ
แล้วก็บ้านที่อัดด้วยของขวัญ เก่งมากจ้ะ
ชอบจังเลย นี่ครอบครัวของหนูทั้งหมดเหรอ
- ฮะ ครูโธมัส - นั่นปราสาทเวทมนตร์เหรอ
- นี่ครอบครัวของหนูเหรอ - ค่ะ
เอาล่ะ เก็บของกันจ้ะ
ได้เวลาสำหรับเซอร์ไพรส์ ที่ครูเล่าให้ฟังแล้ว
มันคืออะไรเหรอคะ บอกเลยได้ไหมคะ ครูโธมัส
พวกหนูได้วาดความทรงจำ วันคริสต์มาสที่ชอบกันใช่ไหม
- ค่ะ - เซอร์ไพรส์ก็คือ
ความทรงจำวันคริสต์มาส ที่ครูชอบที่สุด พร้อมไหม
- พร้อม - โอเค ไปกันเลย
อยู่ตรงนี้นะ
- มันคืออะไรเหรอคะ - ครูจะให้ดูนะ
ปู่ทวดของครู เป็นคนสร้างม้าหมุนนี้ขึ้นมา
ตอนที่ครูยังเด็ก ทุกวันคริสต์มาส
พ่อแม่ของครูจะพาครู มานั่งม้าหมุนที่นี่ด้วยกัน
เจ๋งมากเลย
ใช่ไหมล่ะจ๊ะ มีใครอยากนั่งบ้าง
- หนู - จ้ะ เข้ามาเลย
อยากนั่งแล้ว
ปู่ของครูทำม้าหมุนนี่เอง จริง ๆ เหรอคะ ครูโธมัส
ปู่ทวดของครูจ้ะ แต่พ่อกับครูช่วยกันบูรณะมัน
- "บู" อะไรนะคะ - บูรณะจ้ะ
ก็คือการทำของเก่าให้คืนสู่สภาพใหม่
เด็ก ๆ แบบพวกหนูจะได้ขึ้นมาเล่น เหมือนที่ครูเคยเล่น
- นี่ตัวโปรดของหนูเลย - ของครูด้วย
ตัวนี้เรียกว่า "ม้าให้พร"
ปู่ทวดของครูเอามาใส่ บนม้าหมุนของเขาทุกชิ้น
- งั้นก็ขอพรได้สิคะ - ใช่แล้วจ้ะ
เอาล่ะ ทุกคน เลือกม้ากันเลย เครื่องจะเล่นแล้ว
- พูดถึงพรที่เป็นจริง - นิโคล เธอมาทำอะไรที่นี่น่ะ
บังเอิญว่า ผู้ช่วยครูใหญ่ที่แสนวิเศษของเรา
มาหาฉันวันนี้
ต้องให้ฉันเดาอีกใช่ไหม
โอเค ฉันจะใบ้ให้
มันเป็นสิ่งที่เธอต้องการมานานแล้ว
สันติภาพโลก
คิดให้เป็นเรื่องงานในฝันสูงสุดสิ
ผู้อำนวยการหลักสูตร ไม่ได้จะเปิดรับใช่ไหม
เดาเก่งกว่าที่คิดนะ
"โธมัส รับบูรณะม้าหมุน"
มือศัลยแพทย์สินะคะ พ่อ
- ไม่เลวเลยใช่ไหม - ไม่เลวสำหรับคนมีอายุ
- ถามจริง ๆ ลูกคิดว่ายังไง - หนูว่ามันดีมากเลย
บางทีน่าจะแต่ง ตรงขอบเพิ่มหน่อยนะคะ
- สีฟ้าหรือสีเขียวเข้ม - สีฟ้าแล้วกันค่ะ
สีเบากว่าหน่อย
- แต่ก็ยังคมชัด - ใช่เลย
- แล้วสอนวันสุดท้ายเป็นยังไงบ้าง - เยี่ยมเลยค่ะ
เด็ก ๆ ชอบม้าหมุนมาก
แน่นอน แล้วได้ให้ดูม้าให้พรไหม
ค่ะ เด็ก ๆ ก็ขอพรกันทุกคนเลย
- แล้วลูกล่ะ - จะให้หนูขออะไรล่ะคะ
ไม่รู้สิ คนที่ใช่มั้ง
ถามจริง พ่อ ไม่นะ อย่าเพิ่งถึงขั้นนั้น
จะโทษพ่อที่เห็น แก่ประโยชน์ของลูกสาวไม่ได้สิ
งั้นหนูก็ขอโทษจริง ๆ ที่สนุกกับการใช้ชีวิตแบบยุ่ง ๆ
จนไม่มีเวลาหาคนที่ใช่
อีกอย่าง หนูไม่เห็นพ่อ ใช้แอปหาคู่เท่าไรเลย
ใช่ พ่อมีความสุขชั่วนิรันดร์ กับแม่ของลูกไปแล้ว
มันแปดปีแล้วนะคะ อาจต้องถึงเวลาสักที
แต่เท่าที่พ่อรู้ตอนนี้คือ
พ่ออยากดื่มมอคคาเปปเปอร์มินต์ แล้วลูกล่ะ
ซานตาใส่หมวกสีแดงหรือเปล่า
มันเป็นมุกค่ะ หนูเล่นมุกคริสต์มาส
- ไม่เอาน่า - ต้องลับมุกอีกหน่อย
- วันนี้หนูคุยกับนิโคลมา - เหรอ เธอเป็นยังไงบ้าง
ดีค่ะ ยุ่งเหมือนเดิม
เธอบอกว่าตำแหน่ง ผู้อำนวยการหลักสูตรกำลังเปิดรับ
จริงเหรอ แล้วรู้ไหมว่ามีใครสมัครบ้าง
น่าจะค่ะ
ขอโทษทีนะ ขอดูหน่อยว่าใครโทรมา
- ได้ค่ะ - โธมัส รับบูรณะม้าหมุนครับ
ครับ นี่รอย โธมัส
อะไรนะครับ
ไม่ครับ เราหาเวลาได้
เมื่อไหร่นะครับ
ครับ เป็นเกียรติมากครับ
ขอบคุณครับ
ขอบคุณมากครับ
"เป็นเกียรติ" เลยเหรอคะ ใครน่ะ
พระราชาของแอนเคเดีย
จริงจังหน่อยค่ะ ใครโทรมา
เธอบอกว่าเธอเป็นผู้ช่วย ของพระราชาจากแอนเคเดีย
พวกเขาอยากให้เราบูรณะ ม้าหมุนคริสต์มาสของปู่ทวด
เดี๋ยว อะไรนะคะ
เราจะใช้ช่วงคริสต์มาส ที่แอนเคเดียกัน
"เธอจะฉลองคริสต์มาส ที่แอนเคเดียเหรอ"
คงอย่างนั้น ฉันเพิ่งเก็บของเสร็จ
ตอนนี้ฉันกำลังง่วนกับ การห่อของขวัญคริสต์มาสอยู่
เดี๋ยวนะ แอนเคเดียที่มีเจ้าชายคนนั้นน่ะสิ
คนไหน
เขาลงข่าวแทบลอยด์ทุกที่ ควงผู้หญิงไม่ซ้ำหน้า
ในงานพรมแดงทุกงาน คนเรียกเขาว่าเจ้าชายนักรัก
เยี่ยม อยากเจอเขาจะแย่แล้ว
ยังไงก็เถอะ เธอจะสมัคร ตำแหน่งผู้อำนวยการหลักสูตร
ก่อนไปใช่ไหม
- ไม่รู้สิ - "เธอควรสมัครนะ"
หลักสูตรทั้งหมดที่เธอมีน่ะ ก็เหมือนเธอทำตำแหน่งนั้นอยู่แล้ว
"เธอน่ะเหมาะสมแล้ว"
ขอบใจนะ ก็แค่ว่ามันเป็นงานเต็มเวลา
ไม่รู้ว่าถ้าได้ทำจริง ๆ แล้ว
จะยังช่วยพ่อดูกิจการได้อยู่ไหม
ไม่อย่างใดก็อย่างหนึ่งจริงเหรอ
ใช่ ฉันคิดอย่างนั้นจริง ๆ
"ยินดีต้อนรับสู่แอนเคเดีย"
- คุณโธมัส คุณโธมัสใช่ไหมคะ - ใช่ครับ
ฉันไฮดี้ค่ะ เป็นผู้ช่วยของราชวงศ์ ยินดีต้อนรับสู่แอนเคเดียค่ะ
- ขอบคุณที่เชิญเรามาค่ะ - แน่นอนค่ะ เจ้าชายทรงพอพระทัย
ที่คุณให้เวลากับเราได้ ทั้ง ๆ ที่มันกะทันหัน
เราดีใจที่คุณพอใจ ใช่ไหม ไลล่า
- ค่ะ เราทั้งคู่ดีใจมาก - วิเศษมาก ไปกันเลยไหมคะ
ค่ะ
เจ้าชายวิเทเกอร์ จะทรงดูแลโครงการนี้เอง
พระองค์ซาบซึ้งมากที่คุณมาช่วย
พระองค์เชื่อมั่นว่า คุณมีฝีมือเป็นที่หนึ่งในวงการนี้
- ยอกันเกินไปแล้วครับ - หวังว่าคุณจะมั่นใจว่า
จะสามารถทำให้ได้ ตามมาตรฐานเดิม
ในช่วงเวลาสั้น ๆ
ช่วงเวลาสั้น ๆ เหรอคะ
เราบูรณะม้าหมุน เพื่อเป็นของขวัญคริสต์มาส
ให้หลานสาวของพระราชา มายา
- ของขวัญคริสต์มาส - ใช่ค่ะ เราจะให้ม้าหมุนนี้
เป็นของขวัญตบท้าย งานคริสต์มาสอีฟตามธรรมเนียม
คริสต์มาสอีฟ อีกแค่สองสัปดาห์เองนี่ครับ
มันเป็นปัญหาใช่ไหมคะ
เราแวะไปที่ม้าหมุนก่อนได้ไหมคะ
ได้เลยค่ะ
ใกล้ถึงแล้วค่ะ
สภาพดูแย่มากเหมือนกันนะ
สีลอก ไม้บางส่วนก็ดูเหมือนจะผุ
ตัวนั้นคือม้าให้พร เครื่องหมายการค้าของปู่ผม
กษัตริย์ฟรานซ์ทรงให้สร้าง ม้าหมุนนี้เมื่อร้อยกว่าปีก่อน
- เพื่อเป็นของขวัญคริสต์มาสให้... - เจ้าสาว แคทเธอรีน
คุณต้องรู้เรื่องราวอยู่แล้ว มันถูกสร้างโดย
- ปู่ของคุณ - ปู่ผม
ปีนี้เจ้าชายทรงเริ่มบูรณะภายนอก
พระองค์ลงรายละเอียดได้สวยมาก
เหมือนต้นแบบเลย
ค่ะ เจ้าชายทรงเห็นว่า
มันสำคัญมากที่จะคง ความสมบูรณ์ทางประวัติศาสตร์ไว้
คุณมาทันเวลาพอดีเลยค่ะ มันถูกทอดทิ้งมานานมาก
สภาพสีดูไม่ได้เลย
ขอโทษจริง ๆ ค่ะ เป็นอะไรหรือเปล่าคะ
ดีไร้ที่ติ ขอผมลงหน่อยได้ไหม
ฉันมัวแต่มองม้าหมุนน่ะ ไม่ทันได้มองคุณ
แน่ใจนะคะว่าไม่เป็นไร
แน่ใจสิ เห็นไหม ไม่มีอะไรสึกหรอ
ฉันว่าคุณทำนี่ตกนะคะ
ครับ เกรงว่ามันจะ พยายามหนีอยู่ตลอด
- มันสกปรกนิดหน่อยแล้ว - แปรงสกปรก
ถือว่าเล็กน้อย เมื่อแลกกับการเจอคุณคนสวย
ค่ะ ฉันขอกลับไปทำงานก่อนนะคะ
คือผมไม่เคยคิดเลยว่าจะชอบใจ ที่เกือบตายมากขนาดนี้น่ะ
ก็ดีมั้งคะ แต่ก็ดีใจที่ได้ชนนะคะ
นั่นไง ผมเห็นแล้วว่าคุณทำอะไร
เรื่องงานที่ว่า คุณทำงานอะไรครับ
ฉันกับพ่อถูกว่าจ้าง ให้มาบูรณะม้าหมุนนี่ค่ะ
อ๋อ ใช่ จากอเมริกา ผมได้ยินเรื่องคุณมาเยอะเลย
- เหรอคะ - ใช่ครับ
ผมเองก็เป็นศิลปินซึ่งอธิบายพวก
แปรงกับชุดเปื้อนสีของผมได้
ค่ะ ฉันประทับใจมากนะ
ต้องซ่อมงานจิตรกรรมพวกนี้ ทั้งหมดเลยเหรอคะ
ส่วนใหญ่ครับ น่าเสียดายที่ของเดิม มันเสียหายหนักเกินกว่าจะบูรณะ
แย่จัง งั้นคุณก็คงรู้จักเจ้าชายสินะคะ
จริง ๆ ก็รู้จักดีเลยล่ะ
- ได้ยินว่าเขาเป็นเสือผู้หญิงตัวจริง - อ๋อ ใช่
ข่าวลือนั่นดูเหมือนจะแพร่ไปทั่ว
แต่ผมว่า เขาเป็นมิตรมากกว่าเจ้าเล่ห์นะ
และนั่นคือสิ่งที่เสือผู้หญิงทุกคนพูด
งั้นผมไปล้างแปรงก่อนดีกว่า
- ลูกเห็นม้าให้พรหรือยัง - เห็นแล้วค่ะ น่าทึ่งดีนะคะ
- คิดว่ายังไงบ้างคะ - มีตัวพยุงที่พังไปบ้าง
ส่วนเครื่องกลก็ต้องซ่อมหน่อย
ความเสียหายจากสภาพอากาศ อาจต้องใช้เวลาซ่อมแซม
ทันเส้นตายวันคริสต์มาสไหมคะ
ฉันว่าไม่น่าจะมีปัญหานะคะ
ผมไม่อยากถือหางตัวเองหรอกนะ แต่ผมเห็นด้วย
ดีจังเลยค่ะ
มายาให้ความสนใจ กับม้าหมุนมาตลอด
แต่อย่าบอกใครนะคะ
- เราจะไม่บอกใครค่ะ - วิเศษมาก
ไปที่บ้านพักกันเถอะค่ะ คุณจะได้เตรียมตัว
ก่อนเข้าเฝ้าเชื้อพระวงศ์
ดีนะที่เอาเนกไทมา
เราน่าจะหาบ้านพักราชวงศ์ เป็นของตัวเองนะคะ มันน่ารักมาก
- พ่อก็ว่างั้น - เรามีทุกอย่างให้พร้อม
ให้คุณรู้สึกเหมือนอยู่บ้าน ในช่วงวันหยุดนี้
มีขนมปังขิงสดใหม่อยู่ในครัวนะคะ
ตอนเช้าเราจะแวะมาพร้อม อาหารเช้าแบบแอนเคเดียดั้งเดิม
ในระหว่างนี้ ถ้าคุณต้องการอะไร บอกฉันได้เลย
ขอบคุณมากค่ะ
ด้วยความยินดีค่ะ อีกหนึ่งชั่วโมงจะกลับมานะคะ
รอยกับเดไลลาห์ โธมัส มาจากอเมริกา
เพื่อบูรณะม้าหมุน ตามด้วยท่านดยุกแห่งสเตอร์ลิง
มาเพื่อหารือ เรื่องงานคริสต์มาสกับเจ้าชายเพคะ
- ดีมาก แล้ววิเทเกอร์อยู่ไหน - คงกำลังมาเพคะ
ผมคงควรซาบซึ้งใจ
ที่เขายังแสดงความสนใจ ในหน้าที่ของราชวงศ์บ้าง
แต่ดูเหมือนผมจะขอมากไป ที่ให้เขาเข้าประชุมเอง
เดี๋ยวก็มาเพคะ
ดยุกไม่ชอบคนไม่ตรงต่อเวลา ดูเนกไทผมหน่อย เหมือนจะเบี้ยว
ตรงดีเพคะ ฝ่าบาท
- ขอบคุณ ไฮดี้ ๆ - เพคะ
คุณว่าผมจะมีวันที่ได้สละบัลลังก์ไหม
"นี่คือเทศกาลแห่งความรื่นเริง"
มายา ขอล่ะ หลานมาทำอะไรที่นี่
สละบัลลังก์ไม่ได้นะเพคะ ท่านปู่ยังหนุ่มอยู่เลย
ปู่เหรอหนุ่ม
มายา หลานจะพรวดพราด เข้ามาแบบนี้ไม่ได้
เรามีระเบียบการ
เพคะ ยังไงก็ถึงเวลา เรียนร้องเพลงพอดี
และขอบอกไว้เลยนะ พระราชาสละบัลลังก์ได้
ผมจะส่งต่อ ราชอาณาจักรให้วิเทเกอร์ทันที
- ถ้าผมรู้สึกว่าเขาพร้อม - พระองค์อาจพร้อมแล้ว
สิ่งแรกที่ราชาต้องมีคือราชินี
และผมไม่เคยเห็นใคร เอ้อระเหยลอยชายได้เท่าลูกชายผม
ถึงเวลาที่เขา ต้องมีคู่ชีวิตที่เหมาะสมได้แล้ว
ทางนี้เลยค่ะ
นี่คือคุณไลล่า โธมัส
และคุณรอย โธมัสเพคะ พระราชาโคเวนทรีแห่งแอนเคเดีย
ยินดีต้อนรับสู่แอนเคเดีย
และพระโอรส เจ้าชายวิเทเกอร์
ไม่ต้องคำนับหรอก
เรียกผมว่าวิเทเกอร์เฉย ๆ ก็ได้
คุณโธมัส
คุณโธมัส ม้าหมุนนี่ มีความหมายกับครอบครัวเรามาก
เช่นกันพ่ะย่ะค่ะ
เจ้าชายวิเทเกอร์ทรงเตรียมการ ให้จัดส่งสีและวัสดุเพิ่มเติม
ตามที่ขอสำหรับพรุ่งนี้เช้าแล้ว
- ขอบพระทัยเพคะ - ขอบพระทัยพ่ะย่ะค่ะ
ท่านดยุกแฮดดิงฟอร์ด
ดยุกแห่งสเตอร์ลิง และบุตรสาว เลดี้มาร์กาเร็ต
ขอข้ามพิธีรีตองนะ
- สเตอร์ลิง - ฝ่าบาท
ได้ยินว่าพระองค์ ทรงสนใจคฤหาสน์ของผม
ถูกต้อง อย่างที่รู้กัน ทุก ๆ ปี
พระราชา ทรงมีโครงการงานคริสต์มาส
เพื่อนำความเปลี่ยนแปลงที่ดี มาสู่อาณาจักรของเรา
และผมทำแผนงาน มาตลอดทั้งปีเพื่อที่จะสร้าง
โรงเรียนศิลปะชั้นหนึ่งในแอนเคเดีย
และพอผมรู้ว่าคุณตั้งใจจะบริจาค
คฤหาสน์เพื่อการกุศล ผมก็คิดว่า...
- โรงเรียนเรามีเยอะแล้วพ่ะย่ะค่ะ - แต่นี่ไม่ใช่โรงเรียนธรรมดา
โรงเรียนที่ผมเสนอ จะมีการจัดหลักสูตร
จากศิลปะทุกแขนง
ให้กับประชาชนของเรา ทั้งคนสูงอายุและเยาวชน
และคฤหาสน์ของคุณ ก็คงจะเหมาะมาก
ผมเป็นทหาร ผมไม่สนใจในการวาดรูป
และการวิ่งไปมา ในชุดกระโปรงบัลเลต์
ใช่ ผมถือวิสาสะเตรียมข้อเสนอ
ให้คุณได้ดูเค้าโครงของโครงการนี้
และผลประโยชน์ ที่อาณาจักรเราอาจได้
ส่งให้มาร์กาเร็ตเลย
เธอเป็นคนจัดการ การบริจาคทรัพย์มรดก
ผมอยากพูดให้ชัดเจน
ไม่ได้มีแค่ข้อเสนอของพระองค์ ที่เรารับพิจารณา
โอเค
วิเทเกอร์
ขอโทษเรื่องพ่อด้วยนะ
ไม่ต้องขอโทษหรอก
ขอให้คุณมั่นใจ
มาร์กาเร็ต ขอแนะนำให้รู้จัก คุณโธมัสทั้งสอง
พวกเขามาเพื่อบูรณะม้าหมุน
เป็นของขวัญคริสต์มาส ที่จะเซอร์ไพรส์ให้มายา
น่ารักจังเลย วิท
เจ้าชายมักจะใจอ่อน กับของโบราณบ้องแบ๊วนั่นเสมอ
หวังว่าคุณจะมาร่วมดื่มชากับเราได้
ที่จริงเราอยากจัดการ เรื่องม้าหมุนคืนนี้เลย
สักแป๊บคงไม่เสียหาย
สโคนคริสต์มาสของเรา เลื่องชื่อมากนะ
ค่ะ แป๊บหนึ่งก็ได้ค่ะ
เยี่ยม วิเศษมาก เจอกันข้างในนะ
สูตรพิเศษช่วงเทศกาลของเรา
เชฟใส่ขิงเล็กน้อย กับวัตถุดิบลับอีกสองสามอย่าง
- ขอถามอะไรหน่อยได้ไหม - ได้สิคะ
คุณชินกับอะไรแบบนี้ได้ตอนไหน
ผมอดรู้สึกไม่ได้ว่า ผมนี่อยู่คนละระดับกันเลย
ไม่ต้องห่วงค่ะ ตอนแรก ๆ ที่ฉันมาทำงานที่นี่
ฉันรู้สึกเหมือนมีลูกแก้วในปาก ทุกครั้งที่พยายามจะพูดเลย
ผมดีใจนะที่ไม่ได้เป็นคนเดียว
เชื่อเถอะคุณโธมัส คุณทำดีแล้วล่ะ
เรียกผมว่ารอยได้ไหม
"คุณโธมัส" ฟังเหมือนพ่อผมไปหน่อย
รอยก็ได้ค่ะ
มาร์กาเร็ต ผมสงสัย
คุณคิดยังไง กับแผนคฤหาสน์ของวิเทเกอร์
ฝ่าบาทคงทรงทราบอยู่แล้วว่า ฉันรักศิลปะมาตลอด
เป็นการหย่อนใจที่วิเศษมาก
ว่าไหมเพคะ
ขอตัวนะเพคะ
คือว่าผม...
คือ...
ผมรู้สึกว่าต้องอธิบายให้คุณฟัง
- ไม่เป็นไรค่ะ - ขอบคุณมาก
แต่ผมต้องขอโทษคุณ
ที่ไม่ได้บอกความจริง ตั้งแต่ตอนที่เราเจอกันครั้งแรก
มันก็ดีกว่าถ้าจะบอกกันก่อนว่า
คุณคือเจ้านาย
และบังเอิญเป็น คนบริหารประเทศด้วย
ใช่ แน่นอน แต่ถ้ามีโอกาส
ผมก็ขอไม่พูดถึงบรรดาศักดิ์
ผมว่ามันทำให้การสนทนาหยุดชะงัก
มีอะไรที่ฉันต้องรู้อีกไหมคะ
ไม่น่าจะมีนะ
คงไม่ใช่ว่าพรุ่งนี้เช้า
คุณจะกลายเป็น สายลับข้ามชาติหรืออะไรใช่ไหม
ผมจะไม่ตัด ความเป็นไปได้นั้นออก แต่ตอนนี้
สิ่งเดียวที่ผมยังไม่ได้บอกคุณคือ ผมเป็นเชื้อพระวงศ์
เล่าหน่อยสิคะ คุณโธมัส
คุณกับพ่อทำธุรกิจของเล่น มานานแล้วเหรอคะ
ที่จริงไลล่ากับพ่อของเธอ เป็นผู้เชี่ยวชาญด้านการบูรณะ
และในความเห็นผม ฝีมือเป็นที่หนึ่ง
ส่วนใหญ่ฝีมือพ่อฉันค่ะ
ฉันก็ช่วยเท่าที่ช่วยได้
- อ๋อ ทำเป็นบางเวลาเหรอคะ - เปล่าค่ะ ฉันเป็นครูสอนศิลปะด้วย
จริงเหรอ ผมนับถือคนที่เป็นครูที่สุดเลย
ที่แอนเคเดีย ครูเป็นบุคลากรทรงคุณค่า
ใช่ ทรงคุณค่าจริง ๆ
เราต้องเปลี่ยนขาทั้งหมดเก้าอัน
และกลไกนั่นสนิมเขรอะเลย
พ่อต้องใช้ประแจเลื่อน แต่ดันลืมไว้ที่บ้านพัก
- ลูกอยากได้อะไรไหม - ไม่มีค่ะ
- สวัสดีครับ - สวัสดีครับ
ดูเหมือนคุณจะลงมือเองเลย
ถ้าคุณไม่ถือสาที่ผมมาเกะกะน่ะนะ
ไม่ถือเลย เดี๋ยวเจอกันนะ
- แล้วเจอกัน - บายค่ะ พ่อ
แล้ว...
อยู่บ้านพักหลังนั้นเป็นยังไงบ้าง
สบายดีค่ะ โรงเรียนศิลปะฟังดูดีเลยนะคะ
ใช่ ๆ ผมหวังว่ามันจะเจอบ้านดี ๆ
คฤหาสน์นั่นน่ะเหมาะเลย
ฉันว่าแฟนของคุณ จะต้องช่วยพูดกับพ่อของเธอให้แน่
- แฟนเหรอ - ค่ะ มาร์กาเร็ต ตัวสูง ๆ
หน้าตาดี ดูลงตัวมาก
อ๋อ มาร์กาเร็ตน่ะเหรอ ไม่ เธอไม่ใช่แฟนผม
งั้นฉันคงเข้าใจผิดไป
ไม่เป็นไร ก็เข้าใจได้นะ
เพราะถ้าเธอเป็นแฟนของคุณ มุกจีบสาวนั่น...
- มุกจีบสาวเหรอ - พู่กัน
- คุณบอกว่าฉันสวย - ไม่ นั่นไม่ใช่มุกจีบสาว
ตอนนั้นฉันคงสับสน
- ผมแค่ทำตัวเป็นมิตร - อ๋อ ใช่ นั่นสินะ
ตรงนั้นแหละค่ะที่น่าสับสน
ก็ไม่น่าสับสนเท่าไรหรอก เพราะมันไม่ใช่มุกจีบสาว
ใช่เลย
เยี่ยมเลย ดูเหมือนเรา จะไขข้อข้องใจกันได้แล้วนะ
- เรียบร้อยค่ะ - งั้นเราก็อยู่ต่อได้
อากาศปลอดโปร่งแล้ว
ทำเหมือนคุณ ไม่เคยพูดอะไรตั้งแต่แรก
สมบูรณ์แบบ ก็ดีเหมือนกัน
แค่นี้ม้าหมุนก็ดูดีขึ้นแล้ว
คุณกับพ่อทำงานเร็วดีนะ
เราเป็นทีมที่ดีมาตลอดนะ
เหมือนเนยถั่ว
และแยม รู้ไหม พ่อมาคิดดูแล้ว...
- ต้องไปคุยไหม - "รอเธอสมัครอยู่นะ"
ไม่เป็นไรค่ะ พ่อว่าไงนะคะ
ลูกน่าจะลองคิด เรื่องลดจำนวนการสอน
กับหลักสูตรศิลปะของลูก มันก็เป็นความคิดที่ไม่เลวเลย
ที่จะลงทุนในธุรกิจนี้อีกหน่อย
- หนูยังไม่ได้คิดเรื่องนั้นเลย - ควรคิดไว้นะ
ถ้าพ่อตัดสินใจแขวนเครื่องมือเก่า ๆ
ก็มีแค่คนเดียวที่จะมาแทนที่พ่อได้
- พ่อน่ารักจังเลยค่ะ - ไม่เท่าไรหรอก
ลูกน่ะมีพรสวรรค์นะ
ลูกมีมันมาตลอด อย่าให้มันเสียไปเปล่า ๆ
ขอบคุณค่ะ
พูดถึงเรื่องเสียเวลา เรากลับกันดีกว่า
รู้ไหมเขาพูดกันว่ายังไง
- ต้องทำม้าหมุน... - ตอนพระอาทิตย์ยังส่องแสง
รู้ใช่ไหมคะว่ามันไม่สมเหตุสมผล
ใช่
แล้ว...
ชอบบ้านพักไหม
ชอบค่ะ งงกับปลาเฮร์ริง ในมื้อเช้านิดหน่อย
อ๋อ ใช่
ธรรมเนียมของชาวแอนเคเดีย น่าสะพรึงของแท้
ตอนเช้า ๆ มีปลาจ้องมาที่เรา
สิ่งแรกที่กินคู่กาแฟ แย่สุด ๆ
- มีอะไรเหรอ - มีบางอย่างไม่ถูกต้องค่ะ
เหมือนโทมาฮอว์กชั้นดีเลยนะ
นี่คือขาม้าค่ะ
ใช่ แต่ท่าเคลื่อนไหว มันไม่ถูกต้องเลย
ใช่ คงยากน่าดูกับการทำให้ของที่นิ่ง
ดูพร้อมที่จะควบออกไปข้างหน้า
- ใช่เลยค่ะ - ผมมีอะไรจะให้ดู
ผมว่ามันอาจช่วยได้ นี่ไม่ใช่มุกจีบสาวนะ
นี่สิการเคลื่อนไหว
สวยมากเลย ม้าของคุณเหรอคะ
เปล่า เป็นของกษัตริย์น่ะ แต่ผมก็มีตัวโปรดอยู่
ใช่
สวัสดี
ว้าว ฉันว่ามี...
ฉันว่ามีบางคนชอบคุณนะ
ผมมีอาวุธลับ
ไม่ล้ำสมัยเท่าอุปกรณ์ สายลับข้ามชาติชิ้นอื่น ๆ ของผม
แต่ก็ได้ผลดีเลยล่ะ
- ในที่สุดความจริงก็เปิดเผย - เกรงว่าจะยังไม่หมดนี่สิ
ถ้าผมเปิดเผยความลับทั้งหมด คุณอาจต้องยอมรับการคุ้มครองพยาน
แบบนี้ก็เสียใจนะ มันได้แรงใจจากอาหาร
มากกว่าตัวผม ผิดหวังนิดหน่อยนะเนี่ย
อยากป้อนมันไหม
- อยากค่ะ - นี่
แบมือไว้ ให้เร็ว ๆ แบบนี้
- โอเค - ให้เร็ว ๆ แบบนี้
- ค่ะ - ระวังนิ้วตัวเองด้วย
อย่างน้อยก็จนกว่าม้าหมุนจะเสร็จ
ถอย ๆ เด็กดี
ขอสารภาพ
ฉันคงด่วนสรุปเกี่ยวกับคุณเร็วเกินไป
- งั้นเหรอ - ค่ะ
ฉันเหมารวมว่าคุณ เป็นพวกเดียวกับคนที่ฉันเคยคบด้วย
เคยคบกับเจ้าชายมาเยอะสินะ
แค่จะบอกว่าบางคนภูมิใจ กับการเป็นเสือผู้หญิงมาก
ในเมื่อนี่เป็นเวลาสารภาพความจริง
ข่าวลือที่คุณเคยได้ยินเกี่ยวกับผม...
- ในแท็บลอยด์ใช่ไหม - พวกเธอเป็นแค่เพื่อนจริง ๆ
เกียรติของสายลับข้ามชาติ
- เล่าเรื่องที่คุณสอนให้ฟังอีกสิ - ฉันเริ่มสอนเมื่อเจ็ดปีก่อน
ตอนที่กิจการรับบูรณะซบเซา
- แล้วคุณชอบไหม - ชอบมากค่ะ
ตอนนั้นฉันไม่มีทางเดาออกเลย
แต่สิ่งที่ฉันอยากทำที่สุดคือ สอนศิลปะและวางแผนการสอน
จะมี "แต่" หรือเปล่า
ไม่ค่ะ ฉันแค่กำลัง อยู่ในช่วงหัวเลี้ยวหัวต่อก็แค่นั้น
แล้ว "ช่วงหัวเลี้ยวหัวต่อ" คือยังไง
มันน่าตื่นเต้นหรือกลุ้มใจ
- บอกตรง ๆ ก็กลุ้มใจค่ะ - ไม่นะ
โรงเรียนของฉัน เพิ่งเปิดรับผู้อำนวยการหลักสูตร
มันเป็นงานในฝันของฉัน แต่ฉันไม่กล้าแม้แต่จะสมัคร
ทำไมล่ะ
ฉันคงนึกภาพตัวเองทิ้งธุรกิจนี้ไม่ออก
มันเป็นสิ่งที่นิยาม ความสัมพันธ์ของฉันกับพ่อ
ถ้าไม่มีมัน ฉันก็ไม่รู้ว่าเราสองคน จะเป็นยังไงตอนที่แม่ฉันเสีย
เลยทำให้การสมัครตำแหน่ง ผู้อำนวยการหลักสูตรค่อนข้างซับซ้อน
เอาเป็นว่ามันเป็นหน้าที่ ที่ต้องรับช่วงต่อ
รับช่วงต่อสินะ งานหนักเหมือนกันนะเนี่ย
พูดจากประสบการณ์เหรอคะ
พอจะพูดได้ว่า
ท่านพ่อไม่เคยคิดเลยว่า ลูกชายคนเดียวของท่าน
จะสนใจพู่กันมากกว่ามงกุฎ
งานสีของคุณสวยมากจริง ๆ
ขอบคุณค่ะ แล้วคุณล่ะคะ
เจ้าชายมาเป็นจิตรกรได้ยังไงกัน
จริง ๆ ก็คงต้อง ขอบคุณมาร์กาเร็ตนะ
หรือให้ชัดกว่านั้น ก็ยายของมาร์กาเร็ต
- จริงเหรอคะ - ใช่
สมัยที่ดยุกกับภรรยายังใช้คฤหาสน์
ยายของมาร์กาเร็ต จะตั้งขาตั้งวาดภาพให้ผมกับแม็กส์
- ฟังดูน่ารักดี - สำหรับผม มันคือสวรรค์
แต่ดยุกเห็นว่า ชั้นเรียนศิลปะของแม่ยายเขา
จะพูดยังไงดี เข้าใจยาก ผมว่านะ
- แต่คุณก็ได้เป็นศิลปิน - ใช่
การวาดภาพ กลายเป็นเรื่องหลักของผม
แต่ผมได้เรียนศิลปะมาเกือบหมด
วาดรูป แกะสลัก
ดนตรี ประวัติศาสตร์ศิลปะ สานตะกร้าแบบเข้มข้น
และทุกอย่างเริ่มต้นที่คฤหาสน์
คฤหาสน์นั่น ถึงได้มีความหมายกับคุณมาก
มันไม่ใช่แค่พื้นที่สำหรับโรงเรียน นี่เป็นเรื่องส่วนตัว
ก็คงอย่างนั้น
แต่ผมกำลังเจอศึกหนักกับดยุก
- เขาเป็นทหารใช่ไหมคะ - ทั้งกายและใจ
เขามองโลกในแบบ... จะว่ายังไงดี
- แบบที่เป็นรูปธรรมซะมากกว่า - ส่วนศิลปะคือนามธรรม
แย่จังที่เราทำให้เขาเห็นไม่ได้ว่า ศิลปะเปลี่ยนชีวิตคนขนาดไหน
- ถูกต้อง - ฉันเห็นหลายคน
เปลี่ยนความคิดที่มีให้ศิลปะ ตอนได้สัมผัสมันด้วยตัวเอง
มันต้องวิเศษแน่ ๆ แต่คงจะยากน่าดู
ไม่หรอกค่ะ ถ้าเรานำเสนอในแบบที่คนเข้าถึงได้
เดี๋ยวนะ คุณแก้ปัญหาทุกอย่างได้แล้ว
เหรอคะ
เราทั้งคู่จะได้สิ่งที่เราต้องการ
และคุณจะต้องช่วยผมด้วย
เดี๋ยวนะ
พ่อตามไม่ทัน "ศิลปะแห่งคริสต์มาส" อะไร
มันคือชื่องานที่เราอยากจัดค่ะ
ดยุกรักคริสต์มาส แต่เขาไม่แน่ใจเรื่องศิลปะ
โอเค เรื่องนั้นเข้าใจ
ไลล่ากับผมเลยคิดโครงการ
ที่จะมีการร้องเพลง เพลงบรรเลง ภาพวาด
เป็นการมอบประสบการณ์ ให้กับดยุกโดยตรงว่า
โรงเรียนวิเทเกอร์จะเป็นยังไง
หลัก ๆ คือเราจะทำให้ศิลปะมีชีวิต
เพื่อเกลี้ยกล่อมให้ดยุก ยกคฤหาสน์ให้โรงเรียน
แล้วม้าหมุนล่ะ
หนูจะมาที่นี่ทุกวัน ตั้งแต่เจ็ดโมงถึงเที่ยง
แล้วจะโทรหาคุณทันทีที่เสร็จ
แล้วค่อยกลับมาก็ได้
ตารางแน่นมากเลยนะ
หนูเคยทำให้พ่อผิดหวังเหรอ
ไม่เคย
- สวัสดีค่ะ มีใครอยู่ไหม - ว่าไง ไฮดี้
ฉันมาชวนคุณกับไลล่า ไปงานประดับไฟต้นคริสต์มาสคืนนี้
- นี่ทุกคนไปไหนกันหมด - คุณพอมีเวลาไหม
กลัวว่าม้าหมุนจะเสร็จไม่ทันเหรอคะ
นิดหน่อยครับ จริง ๆ ก็ไม่ใช่เรื่องนั้น ไม่รู้สินะ
เรื่องอะไรคะ
แค่ช่วงนี้ไลล่ายุ่งกับการสอนมาก
ผมตั้งตารอ ที่จะได้ใช้เวลากับเธอสักหน่อย
ผมรู้ว่ามันอาจฟังดูงี่เง่า
ไม่เลยค่ะ ฉันเข้าใจความรู้สึกนั้นดี
- คุณมีลูกไหมครับ - สี่คน อยู่กันคนละประเทศ
คนละประเทศเหรอ คุณรับมือยังไง
ระมัดระวังค่ะ ฉันเรียนรู้นานแล้วว่าทางที่ดีที่สุด
ที่จะได้สนิทกับลูก น่าจะเป็นการปล่อยพวกเขาไป
- ไม่คิดถึงพวกเขาเหรอครับ - คิดถึงมากค่ะ
โดยเฉพาะ ตั้งแต่สามีฉันเสียไปเมื่อหลายปีก่อน
แต่ฉันรักงานของฉัน และเราไปมาหาสู่กันเมื่อมีโอกาส
เสียใจเรื่องสามีคุณด้วยนะ
- ผมก็เป็นม่าย แปดปีแล้ว - ของฉันเกือบห้าปี
ตลกดีนะที่มันเหมือน เพิ่งเกิดขึ้นเมื่อวานนี้เอง
แต่ในทางกลับกัน เวลาก็ผ่านไปเร็วเหลือเกิน
มันเป็นความจริงไม่ใช่เหรอ
จะว่าอะไรไหม ถ้าผมขอถามเรื่องส่วนตัวหน่อย
ก็ต้องดูก่อนค่ะ จะถามอะไรคะ
- ลูกคุณเคยพยายามจับคู่ให้คุณไหม - เคยสิ
พวกเขาสร้างโปรไฟล์ให้ฉัน ในแอปหาคู่พวกนั้น
ไลล่าก็ทำแบบนั้นให้ผม
คุณเคยไปเดตกับพวกเขาไหม
เคยค่ะ
เขาใช้เวลาทั้งคืน พยายามขายประกันให้ฉัน
ของผมพยายามอ่านออร่า ผมได้สีน้ำเงิน ไม่รู้แปลว่าอะไร
เราทั้งคู่คงหัวโบราณไปหน่อย
ก็คงอย่างนั้น
ฉันหวังว่าคุณจะมาร่วมงาน งานประดับไฟต้นคริสต์มาสคืนนี้ได้นะ
ผมไม่พลาดแน่
โอเค งั้นฉันจะโทรถามโรงเรียนดูว่า
เราจะของานศิลปะ ของนักเรียนมาได้ไหม
สถานที่จัดงานจะยอมให้ แขวนภาพวาดบนผนังเหรอคะ
แขวนได้ ไม่มีปัญหา
จะว่าไป ผมเองก็สอน วิชาศิลปะเป็นรายเดือน
เราเอาภาพวาดของพวกเขา มาจัดแสดงได้นะ
- จริงเหรอคะ - อะไร
- คุณไม่ชอบความคิดนี้เหรอ - เปล่าค่ะ ฉันชอบ
ฉันแค่แปลกใจ ที่เจ้าชายทำอะไรแบบนั้นด้วย
จะว่าไงดีล่ะ ผมเป็นคนของประชาชน
ให้พวกเขาวาดฉากฤดูหนาว ในธีมคริสต์มาสของเราได้ไหม
- ได้ เราจะเรียนกันคาบหน้า - สมบูรณ์แบบ โอเค
ทีนี้เราต้องเลือกเพลง หามือกีตาร์
คัดตัวนักร้อง หาของตกแต่งสถานที่
คุณขึ้นกล่าวเปิดงานสักหน่อยดีไหมคะ
ขอคิดก่อนได้ไหม
ก็แค่การพูดต่อหน้าธารกำนัล กับผมไม่ค่อยถูกกัน
โอเค เพิ่ม "กล่าวเปิดงาน" ลงในรายการ เช็ก
ในหน้านั้นมีกี่รายการแล้วล่ะ
มี สี่ เจ็ด 12 20 24 และยังไม่เสร็จ
คุณว่าเราเพิ่ม
การแสดงอะแคปเปลลาเดี่ยว ในงานกาล่าคริสต์มาสอีฟดีไหม
ดีเลยค่ะ เราจะได้จัดงานวิจิตรศิลป์
กับดนตรีบรรเลงในคืนแรก
และให้นักแสดงเดี่ยวทุกคน แสดงในงานกาล่าคริสต์มาสอีฟ
พูดถึงเรื่องนั้น
หลานสาวผมเรียนร้องเพลง
มันจะลำเอียงไปไหม ถ้าให้เธอขึ้นแสดงเดี่ยวในงานนั้น
ฉันว่ามันน่ารักมากค่ะ
- ดี - เยี่ยม ตอนนี้ก็ห้าโมงแล้ว
- ถ้าเริ่มกันตอนนี้... - แย่จริง เกือบลืมไปเลย
การตกแต่งต้นคริสต์มาส
ตกแต่งต้นคริสต์มาส เข้าท่ามาก
ไม่ใช่ การตกแต่ง ต้นคริสต์มาสในวังน่ะ
- คุณต้องชอบแน่ - โอเค
เร็วเข้า
- ฉันชอบรายละเอียดพวกนั้นมาก - แน่นอน สวัสดี จอห์น
- สวัสดีค่ะ - ภาพปูนเปียกพวกนี้
ถูกระบายด้วยไข่แดง
ซึ่งทำให้สีเหลืองบางส่วน ออกมาเหมือน...
- สวัสดี สตริงบีน - สวัสดีค่ะ อาวิท
สวัสดี ไลล่า นี่มายา หลานผม
- สวัสดี - มายาอาจเป็นคนเดียว
ในโลกที่กระโดดไปด้วย
ร้องเพลงเต็มเสียงไปด้วยได้
เป็นทักษะที่ไม่ธรรมดาเลย ยินดีด้วยจ้ะ
มันติดเป็นนิสัยน่ะค่ะ
พ่อแม่ของมายาก็ใจดี
ให้เราได้อยู่กับเธอ ในวันหยุดคริสต์มาสนี้
แต่ท่านแม่กับท่านพ่อ จะกลับมาช่วงคริสต์มาส
พวกเขาชอบเล่นสกี แต่หนูไม่ชอบ คุณทำงานกับอาวิทเหรอคะ
- ใช่จ้ะ - ใช่
ไลล่ากำลังช่วยอาวางแผน ศิลปะแห่งคริสต์มาส
- อะไรคือศิลปะแห่งคริสต์มาส - แล้วอาจะเล่าให้ฟังหมดเลย
แต่เราไม่ควรปล่อยให้ท่านปู่รอนะ
มาค่ะ ตามหนูมา
หนูรู้ทางลัดทั้งหมด
"ตกแต่งห้องโถงด้วยกิ่งฮอลลี"
พอตกแต่งต้นคริสต์มาสเสร็จแล้ว
ก็ได้เวลาเปิดไฟ ม้าหมุนคริสต์มาสตามธรรมเนียม
ดูสิว่ามันสวยแค่ไหน
คุณชอบม้าหมุนคริสต์มาส ของเราไหมคะ
มันไม่ได้เป็นอย่างที่ฉันคาดไว้
แต่ก็ใช่ ชอบมาก ๆ เลย
ดีค่ะ ทีนี้ก็ถึงช่วงโปรดของหนูแล้ว
คุกกี้คริสต์มาส
อร่อยมากเลย
มายาทำคุกกี้กับวิเทเกอร์ทุกปีค่ะ
วิเทเกอร์ เล่าเรื่องโครงการนี้ ของลูกกับคุณโธมัสอีกหน่อยสิ
มันดูยากมากเลยนะ
ลูกเห็นด้วย แต่นอกจากการสอน
คุณโธมัสมีประสบการณ์โชกโชน ในการวางแผนหลักสูตรศิลปะ
เธอยืนยันกับลูกว่าเราจัดการมันได้
คุณโธมัส คุณเป็นผู้หญิง ที่มากความสามารถจริง ๆ
เธอเป็นแบบนั้นตั้งแต่เด็กแล้ว
เธอมาทำงานกับผม ตอนเธออายุประมาณมายา
ก็แค่เพราะฉันมีพ่อ
ที่เชื่อเสมอว่า ฉันทำได้ทุกอย่างที่ตั้งใจทำ
แล้วร้องเพลงล่ะคะ
มันต้องมีการร้องเพลง ในงานศิลปะนี้หรือเปล่า
เราคิดว่าจะให้หนูขึ้นร้องเดี่ยวจ้ะ
ที่งานกาล่าคริสต์มาสอีฟ หนูคิดว่ายังไง
แสดงเดี่ยว ท่านปู่ได้ยินไหมเพคะ
ปู่ได้ยิน
หนูไม่เคยร้องเพลงคนเดียวมาก่อน ต่อหน้าคนดูน่ะ
แต่เท่าที่รู้มาตอนนี้
หนูคือคนที่เหมาะสมที่สุด
เธอจับได้ว่าหนูร้องเพลงในห้องโถง
แต่หนูร้องได้ดีกว่านั้นเยอะ ถ้าไม่กระโดดไปด้วย
- ใช่ ว่าไงล่ะ สตริงบีน - เลือกเพลงได้ไหมคะ
หนูมีหนังสือเพลงอยู่ในห้อง มาค่ะ หนูจะเอาให้ดู
ไม่ยอมเสียเวลาเลยใช่ไหมเนี่ย
ไม่หรอก พวกคุณต้องเป็นทีมที่ดีแน่
วิเทเกอร์ ขอเวลาเดี๋ยว คุณโธมัสคนนี้
พ่อเดาว่าลูกกับเธอ คุยกันเรื่องงานเท่านั้นใช่ไหม
- แน่นอนพ่ะย่ะค่ะ - ดี ดีมาก ไปเถอะ
"ขอให้เป็นคริสต์มาสที่สุขสันต์ ๆ"
"ขอให้เป็นคริสต์มาสที่สุขสันต์ และสุขสันต์วันปีใหม่"
ยอดเยี่ยมมากจ้ะ มายา
หนูสั่นนิดหน่อยช่วงกลาง ๆ
ไม่ต้องกังวลนะ พอถึงงานกาล่า
หนูจะร้องถอยหลังตอนหลับก็ยังได้
เป็นเทคนิคที่วิเศษมากนะ
แต่ยังไงอาก็เป็นคนสนับสนุน
การร้องเพลงถอยหลังตอนหลับ
- อาแค่ล้อเล่น - อาเนี่ยนะล้อเล่น
เจ้าชายไม่ล้อเล่นกัน
- มีแค่อาค่ะ แต่หนูอนุญาต - ถ้าหนูอนุญาตให้ฉันพูด
วันนี้เรามีอะไรต้องทำเยอะ เราควรไปกันได้แล้ว
เธอเป็นหัวหน้าที่ร้ายกาจมาก หนูไม่อยากทำให้เธอโกรธหรอก
ได้แล้วค่ะ
- หนูคิดว่าตรงนี้ - ใช่
งดงามจริง ๆ รอย
ต้องเป็นอย่างนั้น มันคือม้าให้พร
ม้าให้พร
ฟังดูเป็นหลักวิทยาศาสตร์ดีนะ
คุณกังขาในพลังของม้าให้พรเหรอ
ไม่ใช่อยู่แล้ว ไม่ ฟังดูเป็นของจริงจะตาย
เอาล่ะ แล้วเราจะขอพร กับม้าให้พรยังไง
กฎข้อแรกคือต้องมีสิ่งที่จะขอ และกฎที่สำคัญที่สุดคือ
ต้องรอจนถึงรอบที่สามถึงจะขอพรได้
เข้าใจแล้ว แต่สัญญานะว่า จะไม่บอกเรื่องนี้ให้มายารู้
ไม่งั้นเธอจะเอาม้าไปไว้ในตู้เสื้อผ้า
เธอจะมาเรียนศิลปะกับเราวันนี้ เดี๋ยวนะ
- ใช่ พูดถึงเรื่องนั้น... - จริงสิ
พ่อคะ เราต้องไปแล้ว แต่เดี๋ยวหนูจะกลับมา
- ช่วยเก็บกวาดทั้งหมด - ไปเถอะ พ่อทำเอง
พ่อน่ารักที่สุดเลย
ฉันชอบที่หนูทำนะ มันสว่างมาก
หนูจับช่วงเวลานั้นได้จริง ๆ วาดต่อนะ
จ๊ะ
ผมสื่อความรู้สึก ที่ต้องการออกมาไม่ได้
ซึ่งก็คือ
ผมอยากให้มันรู้สึกถึงการต้อนรับ และอบอุ่นเหมือนในวันคริสต์มาส
ฉันว่าเน้นแสงในหน้าต่างดีกว่า
แสงเป็นสิ่งที่ท้าทายเสมอ
ฉันก็เจอปัญหาเดียวกันนี้บ่อย ๆ
ขอบอกเคล็ดลับให้หน่อยนะ
- เป็นเกียรติมากพ่ะย่ะค่ะ ฝ่าบาท - เรียกวิทเฉย ๆ ก็ได้
มาเริ่มกันที่สีพื้นที่นายใช้อยู่
ซึ่งใช้ได้ดีอยู่แล้ว
ทีนี้เปลี่ยนไปใช้แปรงเกลี่ย
สดชื่นดีนะคะเวลาคิดขึ้นได้ว่า
ชีวิตมีอะไรมากกว่าการทำงาน
ใช่เลยครับ มันดีมากเลยนะครับ
ใช่ค่ะ
- "ขอให้เป็นคริสต์มาสที่สุขสันต์" - "ขอให้เป็นคริสต์มาสที่สุขสันต์"
- "และสุขสันต์วันปีใหม่" - "และสุขสันต์วันปีใหม่"
สวัสดีค่ะ รอย
ในที่สุดก็หยุดพักจนได้นะเพคะ
- ใช่ เราทำงานหนักกันจริง ๆ - เราวาดภาพคริสต์มาสของเรา
ตอนนี้เรากำลังช่วย เลือกของตกแต่งสำหรับงานศิลปะ
งั้นเราก็ไม่อยากรบกวนการทำงาน ขอให้สนุกนะ
เช่นกันค่ะ
แล้วของตกแต่งพวกนี้ล่ะคะ เอาสักหน่อยได้ไหมคะ อาวิท
- ขอสองกล่องครับ - สวัสดี มายา
เรื่องของหนูไม่เคยจบเลย
นั่นเพื่อนหนู เรเชล หนูไปทักทายได้ไหมคะ
- ถ้าไม่ออกนอกตลาด... - หนูสัญญา
ถามจริง ขอบคุณมากครับ สุขสันต์วันคริสต์มาส
โอเค ฉันว่าฉันยังไม่ได้บอกคุณ แต่หนึ่งในคณะประสานเสียง
มีตารางงานชนกัน
แต่ฉันจัดการอยู่ หวังว่าคุณจะรู้จักช่างทาสีอีก
เพราะฉันอยาก แต่งเติมผนังสำหรับคืนเปิดงาน
อะไรคะ มีอะไรติดฟันฉันเหรอ
ผมว่าผมยังไม่ได้ขอบคุณคุณเลย
- เรื่องอะไรคะ - ที่ช่วยผม
ฉันดีใจที่ได้ช่วยค่ะ
มันเป็นโอกาสให้ฉันได้ทำในสิ่งที่รัก
ดีครับ ผมก็รู้สึกเหมือนกัน
สวยมากเลย เข้ากับกับคริสต์มาสมาก ๆ
ดีเลย มันเป็นของคุณ
- อะไรนะ - มันเป็นของคุณ
ไม่นะ ฉันไม่น่าพูดอะไรเลย
- เถอะครับ ผมอยากให้ - นี่มันมากไปค่ะ
ขอโทษครับ แต่พอดีผมอยากให้
อย่าบอกนะว่า มีคณะประสานเสียงยกเลิก
เปล่าค่ะ เพื่อนร่วมงานน่ะ
เธอถามว่าฉันสมัครตำแหน่ง ผู้อำนวยการหลักสูตรหรือยัง
มีบางอย่างบอกผมว่า คุณไม่ยังไม่สมัคร
แค่ทิ้งพ่อไปตอนนี้ ฉันก็รู้สึกแย่พออยู่แล้ว
ฉันนึกภาพตัวเอง ทิ้งธุรกิจนั้นไม่ออกเลย
ผมอาจคิดผิด แต่บางทีพ่อของคุณ
- อาจอึดกว่าที่คุณคิด - ก็อาจจะ
แต่ผมรู้ว่าพวกพ่อ ๆ อาจจัดการยาก
ใช่ ถือว่าพูดได้ดี
- ไปกันเลยไหม - ค่ะ
- ฉันสนุกมากเลยค่ะ - เราด้วยค่ะ ใช่ไหมคะ อาวิท
- เราเองก็สนุกกันมาก ราตรีสวัสดิ์ - ราตรีสวัสดิ์
- ราตรีสวัสดิ์จ้ะ - ราตรีสวัสดิ์ค่ะ
- หนูชอบเธอมากเลย อาล่ะคะ - หนูเก็บความลับได้ไหม
อาก็เหมือนกัน
โอเค ไปนอนได้แล้ว
- ราตรีสวัสดิ์ค่ะ อาวิท - ราตรีสวัสดิ์ สตริงบีน
ท่านพ่อ
ยังไม่นอนอีกเหรอ
เราต้องคุยกัน
พ่อจะเข้าเรื่องเลยแล้วกัน
พ่อว่าลูกใช้เวลา อยู่กับคุณโธมัสมากเกินไป
เรากำลังทำงานของวังอยู่ ท่านพ่อ
ลูกนึกว่าจะดีใจซะอีก
เรื่องงานเอาไว้ก่อน พ่อคงต้องพูดตรง ๆ
- คุณโธมัสไม่ใช่เรื่องเดียวที่พ่อห่วง - งั้นเหรอ
พ่ออดคิดไม่ได้
ความคึกคะนอง
และการไขว่คว้า ทางความคิดสร้างสรรค์ของลูก
มันเบี่ยงเบนลูกจากเรื่องที่ควรกังวล
ที่จริงจังกว่าในฐานะเจ้าชาย
พ่อเข้าใจว่าลูก ชอบใช้เวลาดี ๆ และเล่นกับศิลปะ
เล่นเหรอ ท่านพ่อคิดแบบนั้นเหรอ
วิเทเกอร์ ว่าที่พระราชาต้องแสดงให้เห็น
ถึงแรงดึงดูดบางอย่าง
ทุกอย่างที่พระราชาทำต้องดูจริงจัง
และมีกิริยาที่คู่ควรกับมงกุฎ
และในเรื่องนั้น ลูกทำได้ไม่ถึงเป้า
พ่อหวังว่าคงไม่ต้องอธิบาย แต่เหมือนพ่อต้องทำ
ไม่เลย ท่านพ่อ ท่านพูดชัดเจนมาหลายปีแล้ว
งั้นลูกก็คงรู้ว่าการสมรส
คือส่วนหนึ่ง ของการยอมรับสถานะในชีวิต
และมาร์กาเร็ตก็เหมาะสม กับการเป็นคู่ชีวิตของลูกที่สุด
ลูกไม่ได้รักมาร์กาเร็ต ท่านพ่อ
ถึงเวลาที่ลูกต้องแสดง เจตจำนงที่จะแต่งงานแล้ว
พ่อทำเพื่อ ประโยชน์สูงสุดของลูก วิเทเกอร์
ไม่ว่าลูกจะเชื่อหรือไม่ก็ตาม
ชวนมาร์กาเร็ตไปงานกาล่า ราตรีสวัสดิ์
- อรุณสวัสดิ์ค่ะ - อ้าว สวัสดี
- มาแต่เช้าเลยนะคะ - ใช่
งานจะเริ่มพรุ่งนี้แล้ว
แถมเมื่อคืนก็นอนไม่ค่อยหลับน่ะ
ดูใกล้เสร็จแล้วนะ
อ๋อ ใช่ ต้องเติมอีกสองสามจุด
แต่ภาพฝาผนัง น่าจะเสร็จก่อนคริสต์มาส
- ฉันเอากาแฟมาฝากค่ะ - ขอบคุณ ผมต้องไปแล้ว
ไปไหนคะ
ไฮดี้จะไปแขวนภาพกับผมที่หอศิลป์
นึกว่าคุณกับฉันจะช่วยกันซะอีก
ใช่ แต่ผมแค่คิดว่าคุณคงยุ่ง
กับงานที่นี่ แล้วเธอก็วางแผนจะมาพบผมแล้ว
- ค่ะ - ครับ
- โอเค - ตั้งใจทำงานนะ ทั้งสองคน
ฉันคงคิดไปเองว่า ไลล่าน่าจะเป็นคนที่ช่วยเรื่องนี้
ใช่ ตอนนี้เธอยุ่งอยู่
วิเทเกอร์ พระราชา คุยกับพระองค์เรื่องไลล่าใช่ไหม
ได้ยินมาสินะ
เปล่าเพคะ แต่ฉันเห็นผลที่ตามมา
ฝ่าบาท ฉันทราบว่า นี่เป็นเรื่องส่วนตัวของพระองค์
แต่ขอฉันพูดตรง ๆ ได้ไหมเพคะ
- แน่นอน - ตอนพระองค์อายุเท่าฉัน
พระองค์เริ่มเข้าใจแล้วว่า
ไม่มีอะไรที่มีค่าจริง ๆ นอกจากความรัก
ส่วนอย่างอื่นที่เหลือ แม้แต่ทั้งอาณาจักรก็ยังเทียบไม่ติด
ถ้าเจอโอกาส อย่าปล่อยให้มันหลุดมือเลยเพคะ
วันนี้ลูกดูเงียบ ๆ นะ
เหรอคะ
ลูกเหมือนแม่มากนะ รู้ตัวไหม
แม่เขาลำบากใจ ที่จะขอในสิ่งที่ต้องการ
แม้ว่าแม่จะเป็นผู้หญิงที่เข้มแข็งมาก
นี่จะบอกว่า หนูไม่ยอมขอในสิ่งที่ต้องการเหรอ
พ่ออาจพูดผิดประเด็นไปหน่อย
แต่พ่อว่าลูกต้องคิดให้ได้ว่า จุดยืนของลูกกับวิเทเกอร์คืออะไร
พ่อพูดถูกไหม
ถูกค่ะ
ก็แค่ทุกอย่างมันชวนสับสนไปหมด
ลูกรัก ถ้าลูกไม่รู้อะไร
วิธีที่ง่ายที่สุดที่จะรู้คือถาม ง่าย ๆ แค่นั้น
- สวัสดี - สวัสดีค่ะ
ขอบคุณที่ให้ฉันแวะมานะ
- แน่นอน - ฉันรู้ว่าเมื่อเช้าคุณยุ่ง ๆ
ใช่ ผมก็อยากคุยกับคุณเหมือนกัน
นี่ครับ
- ขอบคุณค่ะ - ด้วยความยินดีครับ
ไม่อยากเชื่อเลยว่า งานศิลปะจะเริ่มพรุ่งนี้แล้ว
ใช่ มันยิ่งยากที่จะเชื่อว่า ทุกอย่างเรียบร้อยแล้ว
- ใช่ ไม่ต้องวางแผนแล้ว - ใช่
- ฉันเลยจะ... - ไลล่า
- เชิญก่อนเลยค่ะ - คือว่า...
ครับ
ผมคิดว่าบางที ก่อนที่เราจะไปไกลกว่านี้...
ใครก็ตามที่สนุก กับความสัมพันธ์ทุกรูปแบบกับผม
ต้องเข้าใจว่าอะไร ๆ มันจะซับซ้อน
ซับซ้อนยังไงคะ
ตัวอย่างก็คือพ่อของผม
ท่านคาดหวังกับผมไว้สูง ยกตัวอย่างเช่น
ท่านอยากให้ผมควงมาร์กาเร็ต ไปงานกาล่าคริสต์มาสอีฟ
- ฉันไม่รู้เลยค่ะ - ใช่ คือแบบนี้
งานกาล่า เป็นสถานที่จัดงานของราชวงศ์
เพื่อประกาศเจตจำนงที่จะแต่งงาน
และคุณจะพามาร์กาเร็ตไปงานกาล่า
ผมไม่ได้วางแผนไว้หรอกนะ
ผมออกนอกเรื่องแล้ว ขอผม
ขอผมลองวิธีนี้แล้วกัน
หลายปีมานี้ ผมเลี่ยงการแต่งงาน เพราะถ้าผมแต่ง
ผมก็คงถูกคาดหวังให้ขึ้นครองบัลลังก์
จะบอกว่าคุณ ไม่อยากเป็นพระราชาเหรอคะ
เปล่า
เปล่า ไม่ใช่อย่างนั้น มันก็แค่...
ผมไม่อยากถูกบังคับ ให้เป็นคนอื่นที่ไม่ใช่ผม
และคุณต้องทำในฐานะพระราชา
ใช่ แม่พิมพ์บางอัน ก็ต้องใช้ของที่เหมาะสม
ผมคงต้องยอมสละทุกสิ่งทุกอย่าง
ที่ผมรัก ศิลปะของผม
ความคิดสร้างสรรค์ แม้แต่อารมณ์ขันของตัวเอง
แต่ถ้าได้เป็นพระราชา ก็เป็นใครก็ได้ที่ต้องการไม่ใช่เหรอ
ผมก็อยากให้มันง่ายแบบนั้น
ประเด็นคือเพราะผม เลี่ยงการแต่งงานมาหลายปี
ผมคบผู้หญิงแบบเพื่อน มากกว่าจะผูกพันในเชิงนั้น
ผมถึงอยากคุยกับคุณ
ผมรู้สึกว่ามันยุติธรรม ที่จะบอกคุณว่าผมรู้สึกยังไง
ดีค่ะ ฉันเข้าใจ ฉันก็รู้สึกเหมือนกัน
- จริงเหรอ - ค่ะ ฉันเข้าใจ
ดีแล้ว
งั้นเราทั้งคู่ ก็ตกลงกันได้ว่าเราเป็น...
เพื่อน
ใช่เลย
งั้นคงต้องดื่มฉลอง แด่มิตรภาพ
แด่มิตรภาพ
ขอบคุณที่พามาดูไฟนะคะ
แน่นอน
พรุ่งนี้เราคงได้เจอกัน
- ใช่ - ดีค่ะ
พรุ่งนี้
- ราตรีสวัสดิ์ค่ะ - ครับ ราตรีสวัสดิ์
เป็นยังไงบ้างเพคะ
ไม่ใช่อย่างที่ผมหวัง
สวัสดี มาร์กาเร็ต เปล่า แค่เหนื่อยนิดหน่อยน่ะ
ใช่ ขอโทษที่โทรมาดึก ๆ แบบนี้นะ
แต่คุณก็รู้จักผมดี
ถ้าคุณไม่ติดธุระอะไรอย่างอื่น
คุณจะพิจารณาไป งานกาล่าคริสต์มาสอีฟกับผมได้ไหม
สวัสดีค่ะ ยินดีต้อนรับสู่ งานศิลปะแห่งคริสต์มาสปีที่หนึ่ง
ลูกจัดได้เป๊ะมากจริง ๆ
ท่านดยุกมาหรือยังคะ
ค่ะ เขาอยู่ตรงนั้น กับมาร์กาเร็ตและพระราชา
ฉันจะไปช่วยพูดให้
- ทุกอย่างดูดีมาก - ขอบคุณค่ะ
ดีมาก สมเป็นคริสต์มาสมาก
ใช่ ดีมากเลยล่ะ
รูปนี้สวยดีนะ ว่าไหม
มันมีอะไรบางอย่าง
มันทำให้ผมนึกถึงสมัยหนุ่ม ๆ
มันสวยมากเลย ว่าไหมคะ
ครับ
- ท่านปู่เห็นของหนูหรือยังเพคะ - ปู่ว่ายังนะ
ดูสิเพคะ มีท่านปู่ หนู อาวิท ไลล่า อยู่ที่งานประดับไฟต้นคริสต์มาส
- แบบนี้นี่เอง - ชอบไหมเพคะ
ไม่ ปู่ไม่ชอบ ปู่รักเลย
ได้เวลากล่าวเปิดงานแล้วค่ะ
ใช่ เรื่องนั้นน่ะ ผมไม่แน่ใจว่ามันจะถูกหรือเปล่า
เรื่องที่คุณพูดเมื่อคืนมันค้างคาใจผม
อะไรเหรอคะ
แค่เพราะผมเป็นเชื้อพระวงศ์
ไม่ได้แปลว่าผมต้องเป็นอะไร ที่ผมไม่ใช่ และสุนทรพจน์นี้
มันเหมือนคำพูดของท่านพ่อ มันไม่ใช่ตัวผมเลย
มันขึ้นอยู่กับคุณค่ะ แต่ฉันขอโหวตให้คุณเป็นตัวเอง
- ตัวผมน่ะเหรอ - ค่ะ ตัวจริงของคุณ
แค่เป็นตัวเองที่อบอุ่น หลักแหลม และมีเสน่ห์
- คุณมองผมแบบนั้นจริง ๆ เหรอ - ฉันมองคุณแบบนั้นจริง ๆ
- ไม่กดดันเลย - ขอบคุณมากค่ะ
สวัสดีค่ะ
ขอเวลาทุกท่านหน่อยนะคะ
ขอต้อนรับสู่คืนเปิดงาน
ของงานฉลองศิลปะแห่งคริสต์มาส ประจำปีครั้งที่หนึ่ง
ฉันไลล่า โธมัส และฉันได้รับเกียรติ
ในการช่วย เจ้าชายวิเทเกอร์จัดงานนี้
เพื่อไม่ให้เป็นการเสียเวลา
เจ้าชายวิเทเกอร์ ทรงมีอะไรจะกล่าว
เรียนเชิญเพคะ
ขอโทษด้วย สวัสดีครับ สวัสดี
เอาล่ะ ขอบคุณที่มา
งานศิลปะแห่งคริสต์มาส ประจำปีครั้งที่หนึ่ง
ที่เฉลิมฉลองให้ศิลปินของแอนเคเดีย ทั้งรุ่นเยาว์และรุ่นเก่า
อย่างที่หลายท่านทราบ เราจะ...
เริ่มทำโรงเรียนศิลปะในชุมชนนี้
และคืนนี้เป็นเพียงภาพย่อส่วน ของสิ่งที่โรงเรียนนั้นจะเป็น
ผมต้องยอมรับว่าผมเตรียมคำพูดไว้ ยาวและค่อนข้างเป็นทางการกว่านี้
แต่ความจริงก็คือ ผมไม่ใช่คนที่เป็นทางการนัก
จริง ๆ แล้ว ผมใช้เวลาส่วนใหญ่ คลุกคลีอยู่กับสี
จริงนะครับ คงพูดได้ว่า พิธีการและสภาวะแวดล้อม
ไม่ได้สำคัญสำหรับผม
แต่ศิลปะสำคัญ
คนก็สำคัญ
และอย่างที่คุณโธมัส คู่ของผมในการจัดงานนี้
ได้บรรยายไว้อย่างงดงาม
เมื่อใครสักคนได้ผูกพันกับศิลปะ เขาคนนั้นจะไม่มีทางหวนกลับ
ชีวิตจะสมบูรณ์ตลอดไป เหมือนที่ชีวิตของผมสมบูรณ์มาตลอด
จากการที่ได้ข้องเกี่ยวกับศิลปะ
และผมหวังว่างานคืนนี้ จะเป็นหลักฐานยืนยันเรื่องนั้น
อย่างนั้นแล้ว
ผมขอให้เทศกาลของท่าน สนุกสนานครื้นเครง
ถ้าท่านชอบแบบนั้น
ขอให้มันเงียบสงบ ถ้าท่านชอบแบบนั้น
แต่หลัก ๆ แล้ว
ผมหวังว่าวันเหล่านั้น จะเต็มไปด้วยความรัก
แล้วก็น่าจะลดปลาเฮร์ริงลงหน่อย
เอาล่ะ ขอให้สนุกกับงาน สุขสันต์วันคริสต์มาสครับทุกคน
คุณคิดยังไงกับเรื่องโรงเรียน ของวิเทเกอร์ คุณโธมัส
ฉันว่ามันเป็นข้อพิสูจน์ ถึงความคิดสร้างสรรค์
ความเอื้อเฟื้อ และจินตนาการของพระองค์
น่าทึ่งมากค่ะ
ไม่มีคุณผมก็คงทำไม่ได้
- ราตรีสวัสดิ์ ขอบพระทัยเพคะ - ราตรีสวัสดิ์
- คืนนี้ดีจริง ๆ เข้ากับเทศกาลมาก - ดีใจจังที่คุณชอบ
ผมขออภัยด้วย ที่มาร์กาเร็ตต้องกลับเร็ว
เรามีการแสดงร้องเพลงเพราะ ๆ ในคืนพรุ่งนี้
- รวมถึงหลานสาวผมด้วย - ผมตั้งตารอเลย
ผมขอสันนิษฐานว่าคุณยังพิจารณา
ข้อเสนอโครงการคริสต์มาส ของเราอยู่ใช่ไหม
พ่ะย่ะค่ะ อันที่จริง ผมจำกัดการตัดสินใจมาที่พระองค์
กับข้อเสนอของอีกที่
หวังว่าผมคงไม่ได้ล่วงเกินที่จะพูดว่า
ผมหวังว่าเราจะเป็นผู้ชนะ
- พ่ะย่ะค่ะ ราตรีสวัสดิ์ ทุกคน - ราตรีสวัสดิ์ค่ะ
วิเทเกอร์ พ่อเชื่อว่าทุกคนสนุกกับค่ำคืนนี้
- ลูกก็หวังอย่างนั้น ท่านพ่อ - และขอบคุณ คุณโธมัส
- ผมค่อนข้างประทับใจนะ - ขอบพระทัยเพคะ
- ราตรีสวัสดิ์ - ราตรีสวัสดิ์เพคะ ฝ่าบาท
นั่นเป็นครั้งแรก
ที่ผมได้ยินท่านพ่อเห็นชอบ กับความพยายามของผม
ต่อให้ท่านพูดกับคุณ ไม่ใช่กับผมก็เถอะ
ฝ่าบาทไม่เคยพูดเลยเหรอว่า ภูมิใจในตัวคุณ
ที่จริงก็ไม่นะ แต่ก็ไม่สำคัญหรอก
ค่ะ แต่มันสำคัญกับคุณทั้งคู่
เราไม่ได้สนิทชิดเชื้อ กันแบบที่คุณกับพ่อของคุณเป็น
บางทีนี่อาจเป็นวิธีของพระองค์
ที่จะก้าวไปในทิศทางที่ถูกต้อง
แล้วเรื่องท่านดยุกล่ะคะ
คิดว่าเขาจะยอมเราไหม
ผมว่าเราทำแต้มได้บ้าง
แต่ตอนท้าย เขาก็ดูเหมือนจะไม่ค่อยยอมนะ
ถ้ามีทางที่เรา จะพลิกสถานการณ์ได้ก็คงดี
ก็อย่างที่คุณพูด
ความผูกพันส่วนตัวที่แท้จริง กับศิลปะอาจจะดีที่สุด แต่...
ถ้าเราให้มายาร้องเพลงคริสต์มาส เพลงโปรดของเขาล่ะ
ผมว่านั่นอาจเป็นความคิดที่ดี
- รู้เหรอคะว่าเพลงอะไร - ไม่ครับ แต่ผมรู้จักคนที่อาจรู้
เดี๋ยวนะ
"สวัสดีค่ะ"
มาร์กาเร็ต ขอโทษที่โทรมาดึกนะ
ผมอยากรู้ว่าพ่อคุณ มีเพลงคริสต์มาสที่ชอบไหม
เพลงคริสต์มาสที่ชอบเหรอ
ค่ะ ฉันว่ามีอยู่เพลงหนึ่ง มันเป็นธรรมเนียมของครอบครัว
พวกเขาจะมารวมตัวกันรอบเตาผิง ในวันคริสต์มาสอีฟ
เปิดของขวัญแต่ละชิ้น และจบด้วยเพลง
ยอดเยี่ยม
จำชื่อเพลงได้ไหมคะ
จำไม่ได้ค่ะ
มันทำให้พ่อหงุดหงิดใจมาตลอด
เขาอยากสานต่อธรรมเนียมนี้ แต่เขาจำชื่อเพลงนั้นไม่ได้
ขอโทษนะคะ
ขอบคุณที่พยายามนึกค่ะ เราซาบซึ้งมาก
ใช่ เราซาบซึ้งมากจริง ๆ
ยินดีค่ะ ราตรีสวัสดิ์นะคะ
ราตรีสวัสดิ์ ผมคิดอะไรออกแล้ว
ตามผมมา เร็วเข้า
นอนไม่หลับเหรอ
หนูตื่นเต้น กับการแสดงเดี่ยวพรุ่งนี้น่ะค่ะ
ทำอะไรกันคะ
อาอยากตรวจสอบบางอย่าง ในประวัติศาสตร์ราชวงศ์
และค้นหาข้อมูล เกี่ยวกับเพลงเพลงหนึ่ง
แอนเคเดียเก็บบันทึก ของราชวงศ์และธรรมเนียม
ที่เขียนด้วยลายมือไว้ยาวนาน
ผมหลงใหลของพวกนี้มาตั้งแต่เด็ก
เพราะมันละเอียดมาก
แถมบางเล่มยังมีภาพ ที่วาดไว้อย่างงดงามด้วย
- หนูช่วยนะคะ - ได้สิ
เรากำลังหาที่เกี่ยวกับบ้านสเตอร์ลิง
เพลงที่ร้อง ในวันคริสต์มาสอีฟ มาเร็ว
ดึกแล้ว
นอนได้แล้ว สตริงบีน
เดี๋ยวค่ะ มาดูนี่สิคะ คิดว่าใช่เพลงนี้หรือเปล่า
"สเตอร์ลิงคริสต์มาสอีฟ" ผมว่าน่าจะใช่นะ
ธรรมเนียมนี้เริ่มในปี 1909 และสิ้นสุดในปี 1959
เพลง "โคเวนทรีแครอล"
มายา หนูช่วยร้องเพลงนี้ ในการแสดงเดี่ยวพรุ่งนี้แทนได้ไหม
เพลงใหม่เหรอคะ ไม่รู้สิคะ
เอากลับไปนอนคิดก่อนไหม แล้วเราค่อยมาลองกันพรุ่งนี้
- ไปนอนเถอะ - ค่ะ ราตรีสวัสดิ์ค่ะ
ราตรีสวัสดิ์จ้ะ
หนูรู้สึกไม่ดีเลย ท้องไส้ปั่นป่วนไปหมด
แบบนั้นน่าจะเรียกว่า อาการตื่นเวทีนะ
ตั้งเกือบสองสัปดาห์นะคะ ถึงจะให้อีกเพลงสมบูรณ์แบบ
หนูร้องเพลงใหม่ ให้สมบูรณ์แบบในหนึ่งวันไม่ได้
ไม่มีใครคาดหวัง ให้หนูทำได้สมบูรณ์แบบนะ
ฟังนะ อารู้ว่าบางครั้งมันรู้สึกเหมือน ผู้คนคาดหวังกับเรามาก
แต่เราแค่ต้องทำให้ดีที่สุด
แล้วหนูก็ชอบร้องเพลงด้วย หนูต้องปล่อยให้มันได้เฉิดฉาย
และบางครั้งการทำสิ่งที่ยาก ก็เป็นสิ่งสำคัญสำหรับเรา
เราคงไม่อยากให้ความกลัว มาฉุดรั้งเราไว้ใช่ไหม
อีกเพลงร้องยังไงคะ
อยากให้ฉันร้องให้ฟังไหม แล้วหนูค่อยลองดู
เอาล่ะ มันร้องแบบนี้
"ลุลเลย์ เจ้าเด็กน้อย"
"บายบายลุลลี ลุลเลย์"
- ร้องไปกับฉันไหม - ค่ะ
- "ลุลเลย์ เจ้าเด็กน้อย" - "ลุลเลย์ เจ้าเด็กน้อย"
- "บายบายลุลลี ลุลเลย์" - "บายบายลุลลี ลุลเลย์"
คุณรับมือกับเธอในนั้นได้วิเศษมาก
ไม่หรอกค่ะ ขอบคุณ
ไลล่า ไม่ว่าจะเกิดอะไรขึ้น ผมอยากให้คุณรับรู้ไว้
ผมคิดว่าคุณเองก็วิเศษเหมือนกัน
ฉันก็รู้สึกแบบนั้น ฉันหมายถึงเรื่องคุณนะ ไม่ใช่ฉัน
ฉันทำเสียเรื่องหรือเปล่า
- เปล่า - ดีค่ะ
ไม่ ไม่เลย ไม่ คุณทำดีแล้ว
แล้วก็นะ
- อะไรคะ - แทนคำขอบคุณ
และเป็นของขวัญคริสต์มาสล่วงหน้า
วิทคะ นี่มันสร้อยคอ จากตลาดคริสต์มาสนี่คะ
- ชอบไหมครับ - ชอบมากค่ะ
- ดีครับ ขออนุญาตนะ - แน่นอนค่ะ
ผมอยากให้คุณ...
ผมอยากให้คุณใส่นี่ไว้
เมื่อไหร่ก็ตามที่คุณรู้สึกว่า คุณไม่กล้าพอที่จะขอ
อะไรก็ตามที่คุณต้องการจริง ๆ
ขอบคุณค่ะ ฉันชอบมาก
ครับ
ผมสนุกกับเวลาที่เรามีร่วมกันมาก
ขอบคุณสำหรับทุกอย่างนะครับ
โอเคค่ะ ฉันกลับไปหาพ่อก่อนดีกว่า
ครับผม
ขอบคุณค่ะ
ท่านพ่อ ลูกทบทวนดูแล้ว
วิเทเกอร์ สวัสดี
ลูกรู้ว่าเรามีเรื่อง ที่เห็นไม่ตรงกันหลายเรื่อง
และรู้ว่าการถกถึงความต่าง ก็ไม่ใช่วิถีของเรา
ยิ่งเรื่องความรู้สึกยิ่งไม่ต้องพูดถึง แต่สำหรับคนอย่างไลล่า
เธอให้กำลังใจลูก ให้อย่างน้อยลูกได้พยายาม
- อย่างนั้นเหรอ - พ่ะย่ะค่ะ
ลูกรู้ว่าท่านพ่อ รู้สึกยังไงเรื่องคุณโธมัส
แต่ความจริงก็คือ ลูกมีความรู้สึกบางอย่างให้เธอ
สรุปสั้น ๆ ก็คือ
- ลูกควงมาร์กาเร็ตไปงานไม่ได้ - ตัดสินใจได้ดี
ลูกขอร้อง ช่วยฟังลูกสักครั้ง ลูก...
เดี๋ยวนะ
- พ่อติดค้างคำขอโทษลูก - งั้นเหรอ
พ่อไม่ควรยัดเยียด มาร์กาเร็ตให้กับลูก
เห็นได้ชัดว่าลูกกับไลล่า เกิดผูกพันกันตั้งแต่แรก
แต่ก็เป็นตอนถึงงานแสดงศิลปะ
ที่กว่าพ่อจะเข้าใจว่า มันสำคัญกับลูกแค่ไหน
ที่ได้อยู่กับคนที่ไม่เพียงแค่ เข้าใจและชื่นชมลูก
แต่ยังทำให้ลูกเฉิดฉาย
พ่อแค่หวังว่าพ่อน่าจะทำ แบบเดียวกันเมื่อหลายปีก่อน
งั้น...
พ่อขออวยพรให้ลูกแล้วกัน
กระอักกระอ่วนใช่ไหม
ไม่ ไม่เลย
พ่อภูมิใจในตัวลูกมากนะ
ขอบพระทัยพ่ะย่ะค่ะ ท่านพ่อ มันมีความหมายกับลูกมาก
- ขอโทษนะ ไลล่า - สวัสดีค่ะ
ฉันนึกว่าจะได้เจอวิเทเกอร์ซะอีก
อ๋อ เขาเพิ่งกลับไปเมื่อกี้ค่ะ
ฉันแค่อยากคุยกับเขา ก่อนที่เราจะไปงานกาล่าคืนนี้
- "เรา" เหรอคะ - ค่ะ
เขาชวนฉันเมื่อคืน เขาไม่ได้บอกเหรอคะ
ถ้าคุณเจอเขา ช่วยบอกเขาทีนะคะ
ฉันต้องคุยกับเขา มันเป็นเรื่องสำคัญ
ขอบคุณค่ะ สุขสันต์วันคริสต์มาสนะคะ
สุขสันต์วันคริสต์มาสค่ะ
ไงคะ
- ไงคะ พ่อ - ไง ลูกรัก
ลูกโอเคไหม
ที่จริงหนูมีเรื่องต้องคุยกับพ่อค่ะ
หนูเพิ่งวางสายจากนิโคล
- จากโรงเรียนเหรอ - ค่ะ
หนูมีสัมภาษณ์งานเต็มเวลา
ตำแหน่งผู้อำนวยการหลักสูตร
หนูจะกลับไปคืนนี้ หลังจบการแสดงของมายา
- อะไรนะ - อย่าโกรธนะคะ
โกรธเหรอ พ่อจะโกรธไปทำไม
ลูกต้องการแบบนั้นจริง ๆ ใช่ไหม
- ใช่ค่ะ - นั่นแหละที่พ่อต้องการ
พ่อแค่อยากให้ลูกมีความสุข
แต่พ่อคะ ธุรกิจน่ะ
ลูกรัก พ่อจะดูแลธุรกิจเอง
ลูกต้องใช้ชีวิตของตัวเอง เหมือนที่พ่อใช้ชีวิตของพ่อ
บอกวิเทเกอร์หรือยังว่าจะไปแล้ว
ยังค่ะ
เขาจะประกาศการหมั้น กับมาร์กาเร็ตที่งานกาล่า
แน่ใจนะ ถ้าพ่อไม่ได้บ้า ผู้ชายคนนั้นมีใจให้ลูก
หนูถึงจะไปคืนนี้ไงคะ
เขามีสิ่งที่จำเป็นต้องทำ
สิ่งที่ยากมากสำหรับเขา
และหนูไม่จำเป็นต้องทำให้มันยากขึ้น
- พ่อรักลูกนะ - ขอบคุณค่ะ
- ครับผม - ใช่ มาร์กาเร็ต
ผมกำลังจะไปหาคุณพอดี
วิท ฉันมีเรื่องกวนใจ มันกวนใจฉันมาก ๆ
เชิญครับ
แม็กส์ ฟังผมนะ
ก่อนที่เราจะเริ่ม
ผมหวังว่าคุณจะรู้ว่า คุณมีความหมายกับผมแค่ไหน
ฉันรู้ คุณก็เช่นกัน
คุณเป็นเพื่อนเก่าที่สุดของผม
เรามีชีวิตวัยเด็กด้วยกันตลอด
แต่ก็...
คุณไม่ได้รักฉัน
ผมขอโทษด้วยจริง ๆ
ไม่ต้องขอโทษ วิท
ฉันมาที่นี่เพื่อบอกคุณว่า ฉันก็ไม่ได้รักคุณเหมือนกัน
คิดดูสิ เราเคยถึงขั้นนั้น ไม่กี่ชั่วโมงก่อนประกาศหมั้น
มันเป็นสิ่งที่เราทำไม่ใช่เหรอ เดินไปตามเส้นทางที่คนอื่นกำหนดให้
จนกระทั่งตอนนี้
ไม่เป็นไรใช่ไหม
รู้อะไรไหม ค่ะ
และฉันต้องขอบคุณคุณกับไลล่า
คุณทำให้ฉันรู้ว่า ฉันคู่ควรที่จะอยู่กับใครสักคน
ที่ฉันหลงใหล และคนนั้นเห็นคุณค่าของฉัน
ขอบคุณค่ะ
- เห็นไลล่าไหมพ่ะย่ะค่ะ - ไม่นะ
เธอคงอยู่แถวนี้แหละ
การแสดงเดี่ยวของมายาจะเริ่มแล้ว แต่ลูกนึกไม่ออกว่าเธอจะไปอยู่ไหน
ขอโทษนะที่อยู่ฉลองคริสต์มาสไม่ได้ เครื่องบินของฉันออกคืนนี้
แต่คุณจะอยู่ฟังหนูร้องเพลงใช่ไหมคะ
ฉันไม่ยอมพลาดแน่
หวังว่าคุณจะรู้ว่านี่ไม่ใช่การบอกลา
รู้ค่ะ
แต่ตอนนี้ ลูกสาวคุณต้องการคุณเคียงข้าง
มาเถอะ
- หนูคงคิดถึงคุณมากแน่ ๆ - ฉันก็คงคิดถึงหนูเหมือนกัน
ใกล้ได้เวลาแล้วนะ
- ท้องไส้หนูปั่นป่วนอีกแล้ว - หนูจะต้องทำได้ดีแน่
ค่ะ
ท่านลอร์ดและเลดี้ทุกท่าน ดิฉันขออนุญาตทำการประกาศ
สำหรับการนำเสนอต่อไปของเรา เรามีการแสดงสุดพิเศษ
เจ้าหญิงมายาจะทรงร้อง เพลงคริสต์มาสสุดคลาสสิกให้เราฟัง
คืนนี้เราจะร้อง...
คืนนี้เราจะร้องเพลง "โคเวนทรีแครอล"
ตอนแรกว่าจะร้องเพลง "วีวิชยูอะเมอร์รีคริสต์มาส"
แต่เปลี่ยนใจแล้ว
เราไม่ค่อยได้ซ้อมเพลงนี้เท่าไร
หวังว่าทุกท่านจะไม่ว่าอะไร หากเราร้องได้ไม่สมบูรณ์แบบ
"ลุลเลย์ เจ้าเด็กน้อย"
"บายบายลุลลี ลุลเลย์"
"ลุลเลย์ เจ้าเด็กน้อย"
"บายบายลุลลี ลุลเลย์"
"น้ำแข็งเคลือบบานหน้าต่าง และลูกกวาดแท่ง"
"เด็ก ๆ นับถอยหลังวันเวลา"
"ร้องเพลงแครอลและแขวนถุงเท้า"
- "บายบายลุลลี ลุลเลย์" - "บายบายลุลลี ลุลเลย์"
- "ทุกคนมาดูต้นไม้สูงศักดิ์" - "ทุกคนมาดูต้นไม้สูงศักดิ์"
- "ฉลองวันคริสต์มาส" - "ฉลองวันคริสต์มาส"
- "และแบ่งปันความสุขสันต์" - "และแบ่งปันความสุขสันต์"
- "จากที่ใกล้ไกล" - "จากที่ใกล้ไกล"
- "บายบายลุลลี ลุลเลย์" - "บายบายลุลลี ลุลเลย์"
- ยอดเยี่ยม - ยอดเยี่ยม
หนูเก่งมากเลย
- เก่งมาก มายา ทำได้ดีมาก - ขอบพระทัยเพคะ
เพลงของพระองค์ มีความหมายต่อผมมาก
พระองค์ทำให้ลุงคนหนึ่งเหมือน ได้กลับไปเป็นเด็กในวันคริสต์มาส
ขอบพระทัยพ่ะย่ะค่ะ
- ยินดีค่ะ - ผมจะบอกให้นะ
จะกะเทาะเปลือกหยาบกระด้าง อย่างผมนี่ยากเอาเรื่อง
แต่ผมว่าในที่สุดผมก็เห็นข้อดี ของโรงเรียนของพระองค์
คฤหาสน์เป็นของพระองค์แล้ว
จริงเหรอ ขอบคุณมาก
เราคุยรายละเอียดกันทีหลังได้ สำหรับตอนนี้ ยินดีด้วยพ่ะย่ะค่ะ
สมควรแล้ว ขอตัวพ่ะย่ะค่ะ
เก่งมาก สตริงบีน
เอาล่ะ ไปหาไลล่า แล้วบอกข่าวดีเธอกันเถอะ
- เธอไปแล้วค่ะ - เธอไปแล้วเหรอ
หมายความว่ายังไง
ขอบคุณค่ะ
พวกเขาอยู่ด้วยกันพักหนึ่งเพคะ
- เกิดอะไรขึ้น - เธอไปแล้ว
- ทำไมล่ะ - ลูกไม่รู้
ตายจริง
ฉันรู้ว่ามันน่าจะเป็นเพราะอะไร
- ไม่ดูหน่อยเหรอว่าใคร - คงเป็นวิทอีกนั่นแหละค่ะ
จริงด้วย
เขาดูกระตือรือร้นอยากติดต่อลูก
สำหรับคนที่กำลังจะหมั้นนะ
พ่อคะ เขาตัดสินใจแล้ว
"สวัสดีค่ะ นี่ไลล่า กรุณาฝากข้อความ ขอบคุณค่ะ"
ถ้าพวกเขาไม่ได้อยู่บนเขา เธอก็คงไม่ยอมรับสาย
มันต้องมีทางโน้มน้าวเธอได้สิ
ยังไงกัน จู่ ๆ จะให้ลูก เปลี่ยนใจเธอไปเลยก็ไม่ได้
มีอะไรเหรอ
ไปได้สร้อยนั่นมาเมื่อไหร่น่ะ
วิทให้มาค่ะ
เขาบอกให้หนูใส่มัน เมื่อไหร่ก็ตามที่หนูต้องการความกล้า
ในการขอสิ่งที่ต้องการจริง ๆ
คือก็รู้นะว่านี่มันค่อนข้าง
แหวกแนวไปหน่อย แต่...
หนึ่ง
- พ่อเสียใจด้วยนะ จะเอายังไงต่อ - ลูกไม่รู้
คุณพระ...
ไลล่า
ฉันไม่ได้ขอให้คุณเปลี่ยนใจ
แต่ฉันไปโดย ที่ยังไม่ได้บอกว่าฉันรู้สึกยังไงไม่ได้
ฉันตกหลุมรักคุณ
คุณต้องไม่เชื่อแน่ แต่มันได้ผล
อะไรได้ผลคะ
ม้าให้พร
ผมขอให้คุณกลับมา
เหรอคะ
ผมชวนมาร์กาเร็ตมางานกาล่าก็จริง
แต่มันเป็นเพราะผมรู้สึกว่า คุณไม่ได้รู้สึกเหมือนที่ผมรู้สึก
แต่บนโลกนี้ไม่มีใคร
ที่ผมอยากอยู่ด้วยไปมากกว่าคุณ
- แต่ว่า วิท... - ไลล่า
ไม่รู้เหรอว่าผมรักคุณมาตลอด
ตั้งแต่ตอนที่คุณเกือบทำผมตกบันได
ว่าแล้วเชียว คุณมีความรัก
งั้นก็ยกเลิกการสัมภาษณ์ ที่สำคัญมาก ๆ ได้แล้วใช่ไหมคะ
ตำแหน่งผู้อำนวยการหลักสูตร ที่โรงเรียนน่ะเหรอ
ค่ะ ฉันทำตามคำแนะนำของคุณ ฉันคุยกับพ่อแล้ว
สัปดาห์นี้ฉันมีสัมภาษณ์
ถ้าผมเสนอตำแหน่งเดียวกันให้คุณ
ที่ราชบัณฑิตยสถานศิลปะ ในเมืองแอนเคเดียนี้ล่ะ
ซึ่งถูกตั้งที่คฤหาสน์แสนวิเศษที่ผมรู้จัก
- คฤหาสน์ คุณได้มาแล้วเหรอคะ - ไม่ เราต่างหาก
ผมจะรู้สึกเป็นเกียรติมาก ถ้าได้จ้างใครสักคน
ในฐานะผู้ดูแลม้าหมุนในสำนัก
เราไม่มีทางรู้หรอกว่า มันต้องบูรณะใหม่อีกเมื่อไหร่
ไม่จำเป็นต้องเกลี้ยกล่อมเลย
ดีล่ะ ตอนนี้ทุกอย่างก็เรียบร้อยแล้ว
ให้ของเซอร์ไพรส์ แม่หนูตัวน้อยคนนี้กันเลยไหม
เซอร์ไพรส์เหรอคะ ให้หนูเหรอ
ของหนูจ้ะ ฉันว่ามันเป็นความคิดที่ยอดเยี่ยมมาก
- ดี มาเถอะ - มากับเราเลย มาจ้ะ
โอเค
- อย่าดูนะ - ห้ามแอบดูนะ
เอาล่ะ ห้ามแอบดูนะ
เอาล่ะ สตริงบีน สุขสันต์วันคริสต์มาส
ม้าหมุน เหมือนใหม่เลย
ลูกทำได้ดีเกินคาดนะ
เป็นงานที่น่าทึ่งมากค่ะ จริง ๆ นะ
- ขึ้นนั่งได้ไหมคะ ได้ไหมคะ - แน่นอนอยู่แล้ว
อาคงผิดหวังถ้าหนูไม่ขึ้นไปนั่ง
หนูจะนั่งบนม้าให้พร
หนูจะขอลูกม้า ให้มันมาอยู่ในตู้เสื้อผ้าหนู
ผมเตือนคุณแล้ว เอาล่ะ ทุกคน ขึ้นมาเลย
- สุขสันต์วันคริสต์มาส ไลล่า - สุขสันต์วันคริสต์มาส
แน่ใจนะ